stanford-oval/wikipedia huggingface dataset:
Karaoke Remix Vol. I
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Walls of Jericho | 0.50 |  |  |  |  |  |  |  |
| 2. | Ride the Sky | 5.57 |  |  |  |  |  |  |  |
| 3. | How Many Tears | 7.19 |  |  |  |  |  |  |  |
| 4. | Future World | 4.04 |  |  |  |  |  |  |  |
| 5. | Halloween | 13.18 |  |  |  |  |  |  |  |
| 6. | Dr. Stein | 5.04 |  |  |  |  |  |  |  |
| 7. | First Time | 5.28 |  |  |  |  |  |  |  |
| 8. | Step Out of Hell | 4.22 |  |  |  |  |  |  |  |
Aiheesta muualla

Karaoke Remix Vol. 1 discogs.com -sivustolla
Albumi Karaoke Remix Vol. I Encyclopaedia Metallum -sivustolla (englanniksi)
Karaoke Remix Vol. II

| Karaoke Remix Vol>  2 Helloween |
| --- | --- | --- |

Kokoelmalevyn tiedot
 Julkaistu: 1998
 Formaatti: CD
 Tyylilaji: power metal
 Levy-yhtiö: Raw Power Records
Helloweenin muut kokoelmalevyt
| Karaoke Remix Vol. I 1998 | Karaoke Remix Vol. 2 1998 | Treasure Chest 2002 |
Karaoke Remix Vol. I on saksalaisen heavy metal -yhtye Helloweenin kokoelma-albumi. Se julkaistiin vain Japanissa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Irritation | 1.14 |  |  |  |  |  |  |  |
| 2. | Sole Survivor | 4.33 |  |  |  |  |  |  |  |
| 3. | Where The Rain Grows | 4.46 |  |  |  |  |  |  |  |
| 4. | Why? | 4.11 |  |  |  |  |  |  |  |
| 5. | Perfect Gentlemen | 3.53 |  |  |  |  |  |  |  |
| 6. | We Burn | 3.04 |  |  |  |  |  |  |  |
| 7. | Steel Tormentor | 5.40 |  |  |  |  |  |  |  |
| 8. | Wake Up the Mountain | 5.01 |  |  |  |  |  |  |  |
| 9. | Power | 3.28 |  |  |  |  |  |  |  |
| 10. | Forever And One | 3.54 |  |  |  |  |  |  |  |
| 11. | The Time of the Oath | 6.58 |  |  |  |  |  |  |  |
| 12. | Hey Lord! | 4.06 |  |  |  |  |  |  |  |
| 13. | I Can | 4.38 |  |  |  |  |  |  |  |
| 14. | Midnight Sun | 6.20 |  |  |  |  |  |  |  |
Aiheesta muualla

Karaoke Remix Vol. 2 discogs.com -sivustolla
Albumi Karaoke Remix Vol. II Encyclopaedia Metallum -sivustolla (englanniksi)
Kenza

| Kenza Khaled |
| --- | --- | --- |

Studioalbumin tiedot
 Äänitetty : 1999
 Julkaistu: 7. joulukuuta 1999
 Tuottaja(t): Steve Hillage, Jean Jacques Goldman, Christophe Battaglia, Lati Kronlund
 Tyylilaji: rai
 Kesto: 78.36
 Levy-yhtiö: Universal Records
Khaledin muut julkaisut
| 1,2,3 Soleils 1999 | Kenza 1999 | Ya-Rayi 2004 |
Kenza on Khaledin vuonna 1999 julkaisema studioalbumi. Se nimettiin Khaledin toisen tyttären mukaan. Lähes kaikki albumin kappaleet on laulettu arabiaksi. ”C’est la nuit” on kuitenkin ranskan- ja ”Imagine” osittain englanninkielinen. Imagine on arabian- ja englanninkieliseksi sovitettu coverversio John Lennonin samannimisestä kappaleesta.
Kappaleet

Aâlach Tloumouni – 5.04
El Harba Wine – 4.33 (mukana Amar)
C’est la nuit – 5.04
Imagine – 4.06 (mukana Noa)
Trigue Lycee – 4.45
E'dir e'sseba – 5.49
Ya Aachkou – 3.56
Melha – 6.07
Raba-Raba – 5.39
El Bab – 5.27
El Aadyene – 5.36
Gouloulha-Dji – 5.39
Mele H'bibti – 6.29
Derwiche Tourneur – 6.06
Leïli – 4.09
Arviot

Allmusic:
Karaoken maailmanmestaruuskilpailut

Karaoken maailmanmestaruuskilpailut (engl. Karaoke World Championships, KWC) on Heinolasta alkunsa saanut karaokekilpailu. Kilpailuja on järjestetty vuodesta 2003 lähtien. Kilpailun oikeudet omistaa Oy KWC Organization Ltd, joka toimii myös kilpailua ohjaavana organisaationa.
Karaoken maailmanmestaruuskilpailut järjestettiin vuoteen 2005 asti Heinolan kesäteatterilla. Vuonna 2005 nelipäiväiseen tapahtumaan osallistui yhteensä noin 10 000 katsojaa. Kilpailuissa on ollut parhaimmillaan osallistujia yli 30 maasta. Vuoden 2006 finaali järjestettiin Tallinkin M/S Galaxyllä. Vuoden 2007 maailmanmestaruuskilpailut pidettiin Thaimaan Bangkokissa Suan-Lum Night Bazaarilla. Vuonna 2008 kilpailu palasi takaisin Suomeen, kun finaali järjestettiin kahdesti peräkkäin Lahdessa Lahti Hallissa. Vuonna 2010 finaali järjestettiin Moskovassa, missä molempiin sarjoihin saatiin ensimmäistä kertaa suomalaiset voittajat. Vuonna 2011 kilpailu vieraili Irlannin Killarenyssä ja palasi Suomen Lappeenrantaan vuosiksi 2012 ja 2013. Vuoden 2014 finaali järjestettiin Tukholmassa Solidaritet Areenalla 13.-15.11.2014.
Vuonna 2015 loppukilpailun tapahtumapaikkana oli Singapore, jossa kilpailu järjestettiin Queen-klubilla Orchard Plazalla 20.-22.11.2015. Kilpailussa oli 59 kilpailijaa 31 maasta. Osallistuneiden maiden määrä on kilpailun historian ennätys.
Vuoden 2016 loppukilpailu järjestettiin Kanadan Vancouverissa, Edgewater Casinolla. Vuonna 2016 kilpailussa oli mukana ensimmäistä kertaa duetot.
Vuoden 2017 loppukilpailu laulettiin Helsingissä Tapahtumakeskus Telakalla. Ensimmäistä kertaa annettiin myös lapsille mahdollisuus osallistua KWC Junior -kilpailuun.
Vuonna 2018 karaoken maailmanmestaruus ratkaistiin toistamiseen Helsingissä, tällä kertaa Apollon lavalla. Tämän vuoden erikoisuus oli soolo- ja duettosarjojen lisäksi erityinen champions-sarja, johon kutsuttiin aiempien MM-kilpailujen laulajia. Lisäksi vuonna 2018 KWC:ssa luovuttiin sukupuolikategorioista, eli miehet ja naiset kilpailivat samassa sarjassa.
Vuonna 2019 maailmanmestaruudesta kisattiin karaoken syntysijoilla Japanissa. Tokion finaaliin osallistui laulajia 22 eri maasta.
Vuoden 2020 finaali oli tarkoitus järjestää Torontossa, mutta koronavirusepidemia vaikeutti matkustamista ja yleisötapahtumia, joten maailmanmestaruudesta lauletaan ensimmäisen kerran verkossa marraskuun 2020 alussa.
Vuoden 2020 ja 2021 kisat käytiin koronavirusepidemiasta johtuen online-kilpailuna.
Vuonna 2022 palattiin jälleen liveyleisön eteen, jolloin kisat järjestettiin Årnesin kunnassa Norjassa, Nes Kulturhusetissa 9.-13. elokuuta.
Vuoden 2023 MM-finaali järjestettiin 7.-11. marraskuuta Panamassa.
Vuoden 2024 MM-finaali järjestetään Turussa Logomossa 7.-12. lokakuuta.
Maailmanmestarit

2003: Danni Gadby, Britannia ja Uche Eke, Britannia
2004: Samantha Sayegh, Libanon ja Thomas Strübler, Itävalta
2005: Rachel Browne, Irlanti ja Iyad Sfeir, Libanon
2006: Tham Hui Chyi (Vicky Tham), Malesia ja Mark Wilson, Australia
2007: Julie Walter-Sgro, Australia ja Lu Hee Wah (Kelvin), Malesia
2008: Julie Gonnet, Ranska ja Michael Bates, Australia
2009: Nataliya Pilyutina, Venäjä ja Adrian Kenny, Irlanti
2010: Maria Saarimaa-Ylitalo, Suomi ja Sam Moudden, Suomi
2011: Cassandra Jopp, Yhdysvallat ja Marc Hatem, Libanon
2012: Raquel Pando, Espanja ja Luis Boutin, Panama
2013: Sarah Ramos, Espanja ja Teruhisa Tanaka, Japani
2014: Diana Villamonte, Panama ja Anthony Montius Magee, Yhdysvallat
2015: Elsaida Alerta, Kanada ja Muhammad Fairus bin Adam, Singapore
2016: Soolot: Astrid Nicole, Panama ja Ryota Kaizo, Japani; duetot Konomi Rivers ja Lance Moore, Yhdysvallat
2017: Soolot: Chyeé Howell, Yhdysvallat ja Pedro Matias, Angola; duetot Ryota Kaizo ja Rena Saito, Japani; lapset alle 13v Laura Ahonen, Suomi; lapset yli 13v Alina Karvanen, Suomi
2018: Soolot: Mikko Blaze Bordeaux, USA; duetot Tea Repo ja Jyri Paavilainen, Suomi; champions-kategoria Toni K. Laaksonen, Suomi
2019: Soolot: Jenny Ball, Britannia; duetot: Candace Miles ja Kate Dion, Kanada
2020: Online: Garvaundo Hamilton, Yhdysvallat
2021: Online: Shabrina Leonita, Indonesia
2022: Soolot: Keke Adiba, Indonesia; duetot: Emely Myles ja Eliezer Berroa, Panama
2023: Soolot: Ellie Butler, Britannia; duetot:  Luis Villanueva ja Diego Mendoza Martínez, Meksiko
Aiheesta muualla

Karaoken maailmanmestaruuskilpailuiden sivusto
Kit car

Locostin runko ja koripaneelit.
Kit car tarkoittaa autoa, jonka auton ostaja kokoaa osista kotonaan rakennussarjasta. Auton ostaja saa komponentteja, joista auto kootaan. Tunnettuihin valmistajiin kuuluu Caterham, joka myy myös tehtaalla koottuja autoja. Rakennussarjoissa tietyt osat voivat olla valmiiksi koottuja kuten runko ja koripaneelit tai ne voivat olla erillään. Moottori ja vaihdelaatikko toimitetaan valmiina yksiköinä. Rakennussarjasta koottavat autot ovat tyypillisesti yksinkertaisempia kuin valmiiksi tehtaalla kootut autot. Kit car -autot ovat usein replikoita klassisista tai eksoottisista urheiluautoista.
Rallissa

Kit car voi viitata myös erityisesti rallissa käytettyjen autojen luokkaa, joka tarkoittaa WRC-autoja edullisempaa luokkaa. Rallissa kit car -autoilla ajettiin FIA:n kaksilitraisten maailmancupissa, joka oli rallin MM-sarjan tukisarja.
Kepler-186f

| Kepler-186f |
| --- | --- |
 Taiteilijan näkemys
Löytäminen
Löytäjä(t):  Kepler-avaruusteleskooppi
Löytöpäivä:  2014
Tähden ominaisuudet
Tähden nimi:  Kepler 186
Tähden massa:  0,48 M☉
Tähden spektriluokka:  M1V
Tähden metallisuus:  −0,28
Kiertoradan ominaisuudet
Isoakselin puolikas:  0,356 AU
Kiertoaika:  129,9459 vrk
Inklinaatio:  89,9°
Kepler-186f on eksoplaneetta, joka kiertää 500 valovuoden päässä Maasta olevaa punaista kääpiötähteä melko varmasti elinkelpoisella vyöhykkeellä. Koska planeetta on niin kaukana, siitä on vaikea tehdä tarkkoja havaintoja. Pystytään havaitsemaan vain se, miten planeetta jaksollisesti hieman himmentää keskustähtensä valoa.
Planeetta on todennäköisesti noin puolitoista kertaa Maata painavampi, mutta saattaa mahdollisesti olla massaltaan hieman Maata kevyempikin. Se on kuitenkin ensimmäisiä löydettyjä suunnilleen Maan kokoisia planeettoja, ja joka on elämälle suotuisien olosuhteiden ansiosta mahdollisesti elinkelpoinen ja juuri siksi merkittävä löytö. Planeetan koosta päätellen sillä ei voi olla tiheää myrkyllistä kaasukehää, mutta se kykenee pitämään elämälle ehkä soveltuvan kaasukehän pitkiä aikoja.
Planeetalla saattaa olla nestemäistä vettä. Planeetta on hieman maata kylmempi, mutta tämä ei estä elämän muotoutumista. Kepler-avaruusteleskooppi havaitsi planeetan yhdessä neljän muun planeetan kanssa. Muut Kepler 186:n kanssa samaa M-luokan kokoista tähteänsä kiertävät planeetat ovat liian lähellä emoaurinkoaan ollakseen asuinkelpoisia kiertolaisplaneettoja.
Elinkelpoisen vyöhykkeen ulkolaidalla

Kepler-186f:n etäisyys keskustähdestään on noin 0,36–0,40 AU:ta. Tämä vastaa Merkuriuksen etäisyyttä Auringosta. Mutta Aurinkoa kylmempi ja pienempi M1V-spektriluokan keskustähti Kepler 186 säteilee vain noin 0,04–0,046 Aurinkoa, koska on pienimassainen punainen kääpiö. Näin ollen planeetta saa arviolta noin 0,32 aurinkovakion verran säteilyä. Niinpä Kepler 186f:n uskotaan kiertävän elinkelpoisen vyöhykkeen ulkolaidalla, jossa planeetan elinkelpoisuus riippuu pitkälti planeetan kaasukehän paksuudesta ja koostumuksesta.
Paksu hiilidioksidikaasukehä saattaisi lämmittää planeettaa ja tehdä ainakin osan siitä suotuisaksi elämälle. Jos hiilidioksidia olisi kaasukehässä 0,5–5 baaria ja typpeä 0–10 bar, planeetan keskilämpötila olisi joidenkin arvioiden mukaan yli 0 °C. Tämä on vain arvailua, sillä noin 500 valovuoden päässä olevan Kepler 186f:n fysikaaliset ominaisuudet tunnetaan erittäin huonosti. Lähinnä planeetan säde ja etäisyys keskustähdestään sekä joitain näistä johdettavia numerotietoja tunnetaan. Ei osata täsmälleen sanoa, onko planeetan pyöriminen vuorovesilukkiutunut, tähän uskotaan olevan 50 %:n mahdollisuus. Näin, koska emoauringon ikää ei tunneta. Tässäkin tapauksessa paksu hiilidioksidikaasukehä tekisi planeetan pimeän puolenkin elinkelpoiseksi. Planeetta saattaa pyöriä paljon Maata hitaammin, ja yksi pyörähdys saattaisi olla vuorovesijarrutuksen takia hidastunut viikkoihin tai kuukausiin.
Kepler 186f:n maankaltaisuudeksi väitetään mahdollisesti asuttavien eksoplaneettojen luettelossa 0.64, mikä on suunnilleen sama kuin Marsin asuttavuus. Kepler 186f:stä käytettiin aiemmin nimiä KOI-571-05 tai KOI-571.05.
Massa kohtalaisen lähellä Maan massaa

Planeetan säteeksi on arvioitu tähdenpeittokeinolla 1,11 ± 0,14 eli 0,97–1,25 kertaa Maan säde. Planeetan massa saattaisi olla 1,44 Maan massaa, jos sen säde olisi 1,11 Maan massaa, ja planeetan koostumus on kolmannes rautaa ja melkein kaksi kolmannesta silikaattia, niin kuin Maalla. Eräiden arvioiden mukaan planeetta olisi hieman tätä isompi, noin 1,13–1,17 Maan sädettä.
Luultavasti planeetalla ei ole elinkelvottomaksi tekevää paksua vety–helium-kaasukehää, jollaisia on yli 1,5 Maan säteisillä kohteilla.
Vaikka Kepler 186f kiertää varsin lähellä keskustähteään, se on melko kylmä, koska punertava keskustähti on niin himmeä.
Käännös suomeksi
Jaroslav II

Jaroslav II:n kypärä.
Jaroslav II eli Jaroslav Vsevolodovitš (Jaroslav Vsevolodinpoika, ven. Яросла́в II Все́володович; 8. helmikuuta 1191 – 30. syyskuuta 1246) oli Vladimir–Suzdalin suuriruhtinas vuosina 1238–1246. Hän oli Vsevolod III:n neljäs poika. Venäläiset tekivät hänen johtamanaan ryöstöretken Hämeeseen talvella 1226–1227 ja ottivat runsaasti vankeja. Hän levitti ortodoksisuutta Karjalaan.
Jaroslavilla oli useita poikia. Hänen poikansa Andrei II, Aleksanteri Nevski ja Jaroslav III olivat kukin aikanaan hänen seuraajiaan Vladimirin hallitsijana.
Jaroslav Hlinka

| Jaroslav Hlinka |
| --- | --- |

Henkilötiedot
Syntynyt: 10. maaliskuuta 1976 (ikä 48) Praha, Tšekkoslovakia
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  80 kg
Seura
Seura:  HC Sparta Praha
Sarja:  ČEL
Pelinumero:  71
Pelaajaura
Pääsarjaura:  1994–
Aik. seurat:  HC Sparta Praha (ČEL) Kloten Flyers (NLA) Ak Bars Kazan (RSL) Colorado Avalanche (NHL)   Linköpings HC (Elitserien)
| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Saksa 2001 | jääkiekko |  |
|  Hopeaa | Riika 2006 | jääkiekko |  |
Jaroslav Hlinka (s. 10. marraskuuta 1976 Praha, Tšekkoslovakia) on tšekkiläinen jääkiekkoilija ja maailmanmestari, joka siirtyi kaudeksi 2012–2013 Extraligan HC Sparta Prahaan. Hlinka on edustanut Tšekkiä kahdeksissa maailmanmestaruuskilpailuissa ja on voittanut kultaa 2001 ja hopeaa 2006.
Hlinka kasvattajaseura on HC Sparta Prahaa. Hän on voittanut siellä Tšekin mestaruuden vuosina 2000, 2002, 2006 ja 2007. Kaudella 2006–07 hän voitti myös Extraligan pistepörssin 57 pisteellään. Vuoteen 2002 asti Sparta Prahassa pelannut Hlinka siirtyi Sveitsin NLA:n Kloten Flyersiin kausiksi 2002–03 ja 2003–04. Hän pelasi kauden 2004–05 Venäjällä, Ak Brars Kazanissa, mutta palasi Kloteniin kaudeksi 2005–06. Hlinka kuitenkin palasi siirtorajan kynnyksellä takaisin Sparta Prahaan keväällä 2006. Kauden 2007–08 Hlinka pelasi NHL-joukkue Colorado Avalanchessa. Hän teki siellä tehot 8+20=28 63 ottelussa.
Kaudeksi 2008–09 Hlinka siirtyi Elitserieniin ja Linköpingiin ja voitti ensimmäisellä kaudellaan siellä liigan syöttöpörssin 43 syötöllään. Alkukauden 2009–10 Hlinka pelasi HC Sparta Prahassa lainalla. Hlinka edusti 20 ottelun ajan Sparta Prahaa ja hän palasi Linköpingiin lokakuun lopulla. Hän pelasi vielä kaksi kautta Linköpingissä, mutta aloitti kautensa lainalla. Ensin Sparta Prahassa ja kaudella 2011–2012 HC Plzeňissä.
Hlinka siirtyi kesällä 2012 takaisin Sparta Prahaan.
Jeff Malone

Jeffrey Nigel ”Jeff” Malone (s. 28. kesäkuuta 1961) on yhdysvaltalainen koripalloilija. Hän syntyi Alabaman Mobilessa ja pelasi ennen ammattilaisuraansa yliopistotasolla Mississippi Statessa.
Malone pelasi vuosina 1983–1990 Washington Bulletsissa, jonka jäsenenä hän oli kahdesti tähdistöottelijana. Hänen myöhemmät seuransa olivat Utah Jazz (1990–1994), Philadelphia 76ers (1994–1996) ja Miami Heat (1996).
Malone on 1,93-metrinen.
Kameoka

| Kameoka (亀岡市) |
| --- | --- |
 Izumo-daijingūn pyhäkkö
 lippu:  Symboli
 Kameokan sijainti Kioton prefektuurissa
 Kameoka
 Koordinaatit: 35°00′48.7″N, 135°34′24.7″E 
Valtio:  Japani
Alue:  Kansai
Prefektuuri:  Kioto
Pinta-ala:  
 – Kokonaispinta-ala:  224,80 km²
Väkiluku (2017):  90 107
 – Väestötiheys:  401 as./km²
Symbolit:  
 – Kukka:  Atsalea
 – Puu:  Sakura
 – Kala:  Parabotia curta
Aikavyöhyke:  UTC+9
 
 www.city.kameoka.kyoto.jp 
Infobox OKVirheellinen NIMI-arvo: 
Kameoka (jap. 亀岡市, Kameoka-shi) on Japanin kaupunki Honshūn saarella Kansain alueella Kioton prefektuurissa. Se sijaitsee sisämaassa prefektuurin keskiosassa Kioton länsipuolella. Kameokassa on 90 107 asukasta (vuonna 2017) ja sen pinta-ala on 224,80 neliökilometriä.
Maantiede

Kameoka sijaitsee Kioton kaupungin länsipuolella rajanaapurina, mutta vuoret erottavat Kameokan metropolista. Vuorten väliset kapeat solat ovat yhdistäneet kaupungit menneinä aikoina, mutta nykyisin nopeat yhteydet kulkevat tunnelien läpi.
Kameokan läpi kulkee joki, joka saa alkunsa Tanban ylängöltä ja jatkaa Kiotoon yhtyen Osakanlahteen laskevaan Yodojokeen. Kameokassa jokea nimitetään Hozujoeksi (Hozugawa). Se virtaa mutkittelevan kanjonin läpi Kiotoon, jossa se tunnetaan nimellä Katsurajoki.
Historiaa

Kameoka sijaitsee Kioton läheisyydessä ja on saanut sieltä paljon kulttuurivaikutteita. Kameoka on historiallisina aikoina tunnettu nimellä Kuchi-Tanba eteisenä Tanban muinaiseen valtioon, joka sijaitsi nykyisen Kioton pefektuurin keski- ja pohjoisosissa.
1500-luvulla rakennettiin Kameyaman linna hallitsemaan väylää Kiotoon. Linnan rakennuttaja syöstiin melko pian vallasta, ja myöhemmin myös linna tuhottiin. Kuitenkin Kameoka on säilyttänyt asemansa tärkeänä reittinä Kiotoon.
Kaupunkioikeudet Kameoka sai 1955.
Nähtävyyksiä > Hozukawa-kudari

Hozujoen kanjoni on nähtävyys, johon tutustuvat monet Kiotossa käyvät turistit. Kanjoni kuljetaan läpi jokiveneillä, Hozukawa-kudari.
Nähtävyyksiä > Sagano-Torokko-ressha

Toinen tapa tutustua kanjonin maisemiin on Sagano-Torokko-ressha. Vanha rautatie kulkee kanjonin rinteeseen rakennettuna mutkitellen kanjonin läpi. Siitä on tullut pelkästään turismia palveleva näköalarautatie sen jälkeen, kun uusi tunnelien kautta kulkeva sähköistetty rautatie avattiin 1989.
Liikenneyhteydet > Rautatie

Kameokan kautta kulkee JR Nishi-Nihon -yhtiön San’in-päälinja Kiotosta Fukuchiyamaan. Kaupungin alueen asemat ovat Umahori, Kameoka, Namikawa ja Chiyokawa. Lisäksi on edellä mainittu vanha näköalarautatie.
Liikenneyhteydet > Moottoritie

Kameokan kautta kulkee Kyōto-jūkan-moottoritie Kioton länsilaidalta Kyōtanbaan Kioton prefekturin keskiosassa. Moottoritie palvelee prefektuurin keski- ja pohjoisosien maantieliikennettä.
Aiheesta muualla

Kuvia tai muita tiedostoja aiheesta Kameoka Wikimedia Commonsissa
Kaupungin internetsivut (japaniksi)
Ilja Bryzgalov

| Ilja Bryzgalov |
| --- | --- |

Henkilötiedot
Syntynyt: 22. kesäkuuta 1980 (ikä 44) Toljatti,  Venäjän SFNT, Neuvostoliitto
Kansalaisuus:   Venäjä
Jääkiekkoilija
Lempinimi:  Bryz, Bryzie
Pelipaikka:  maalivahti
Hanska:  vasen
Pituus:  191 cm
Paino:  89 kg
Pelinumero:  80
Pelaajaura
Pääsarjaura:  1999–2015
Aik. seurat:   Lada Toljatti (RSL)    Cincinnati Mighty Ducks (AHL)    Anaheim Ducks (NHL)    Phoenix Coyotes (NHL)    Philadelphia Flyers (NHL)    TsSKA Moskova (KHL)    Edmonton Oilers (NHL)    Oklahoma City Barons (AHL)    Minnesota Wild (NHL)    Anaheim Ducks (NHL)
NHL-varaus:  44. varaus, 2000 Mighty Ducks of Anaheim
| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Sveitsi 2009 | jääkiekko |  |
|  Olympialaiset  |  Olympialaiset  |  Olympialaiset  |  |
|  Pronssia | Salt Lake City 2002 | jääkiekko |  |
| Stanley Cup  |
| --- | --- | --- |
|  | Anaheim Ducks | 2007  |
Ilja Nikolajevitš Bryzgalov (ven. Илья Николаевич Брызгалов, s. 22. kesäkuuta 1980 Toljatti, Venäjän SFNT, Neuvostoliitto) on uransa päättänyt venäläinen jääkiekkomaalivahti.
Bryzgalov pelasi pitkän ja menestyksekkään uran NHL:ssä, jossa hän aloitti vuonna 2001. Bryzgalov on voittanut urallaan arvostetuimman jääkiekkopalkinnon, NHL:n mestaruuden, Stanley Cupin Anaheim Ducksissa vuonna 2007. Bryzgalov on urallaan voittanut myös jääkiekon maailmanmestaruuskilpailuissa MM-kultaa vuoden 2009 kisoissa Venäjän jääkiekkomaajoukkueessa. Maajoukkuetasolla Bryzgalov on saavuttanut Venäjän riveissä myös olympiapronssia.
NHL-uransa aikana Bryzgalovista tuli yksi NHL:n seuratuimmista mediapersoonista, mikä johtui hänen toimittajille antamistaan värikkäistä ja joskus myös pisteliäistä lausunnoista ja hänen venäläistyyppisestä englannin kielestään.
Bryzgalov on pelannut urallaan 463 NHL-ottelua, joista 425 runkosarjassa ja 38 pudotuspeleissä.
Ura > Vuodet Venäjällä & NHL-varaus Anaheim Ducksiin

Bryzgalov aloitti jääkiekkouransa HK Lada Toljattin organisaatiossa, ja siten Toljatti on Bryzgalovin kasvattajaseura. Bryzgalov pelasi Lada Toljattin reservijoukkueessa 16-vuotiaasta asti, vuodet 1996–1998 eli yhteensä kolmen kautta. Kun Toljattin reservijoukkue putosi kauden 1998–1999 jälkeen Venäjän toiseksi korkeimmalta sarjatasolta Vysšaja Ligasta maan kolmanneksi korkeimmalle sarjatasolle, Bryzgalov jätti joukkueen. Hän siirtyi alkukaudeksi 1999–2000 pelaamaan Vysšaja Ligan HK Spartak Moskovan reservijoukkueeseen. Bryzgalov kuitenkin edusti uutta seuraansa vain 10 ottelussa, kunnes hän siirtyi Spartakin organisaatiosta takaisin Lada Toljattin organisaatioon. Bryzgalov pelasi vielä kaksi ottelua Toljattin reservijoukkueessa, ennen kuin hänet nostettiin kesken kauden 1999–2000, reserveistä HK Lada Toljattin joukkueeseen Venäjän pääsarjatasolle Superligaan. Näin alkoi Bryzgalovin pääsarjaura 19-vuotiaana. Bryzgalov sai mahdollisuuden Toljattin maalilla ja otti melkein saman tien joukkueen ykkösmaalivahdin paikan itselleen.
Bryzgalov pelasi ensimmäisellä kaudellaan Toljatissa 14 pääsarjaottelua, ja torjuntaprosentti oli erinomainen, 93,0. Lupaava Bryzgalov jatkoi loisto-otteitaan Superligan pudotuspeleissä, joissa hän vartioi Toljattin maalia seitsemässä ottelussa, joiden torjuntaprosentti oli 94,7 %.
Bryzgalovin erinomaiset otteet Toljattin maalilla herättivät useiden seurojen mielenkiinnon NHL:ää myöten. Lopulta Bryzgalovin varasi NHL:ään, NHL:n vuoden 2000 varaustilaisuudessa Mighty Ducks of Anaheim. Anaheim varasi Bryzgalovin varaustilaisuuden toisella kierroksella varausnumerolla 44.
Kauden 2000–2001 Bryzgalov aloitti Toljattin ykkösmaalivahtina ja säilytti asemansa kauden loppuun asti. Hän Superligan runkosarjassa 34 ottelua ja torjui joukkueensa pudotuspeleihin. Pudotuspeleissä Toljattin taival katkesi kuitenkin jo ensimmäisellä kierroksella, vaikka Bryzgalovin oli maalilla erinomainen. Hänen torjuntaprosenttinsa pudotuspeleistä oli 92,5. Kauden jälkeen 21-vuotias Bryzgalov siirtyi Pohjois-Amerikkaan hänet varanneeseen Mighty Ducks of Anaheimin joukkueeseen.